**DĖL LĖŠŲ SKYRIMO**

2025 m. birželio 27 d. Nr. DĮV-349

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 papunkčiu, atsižvelgdamas į Klaipėdos miesto lengvosios atletikos veteranų sporto klubo „Ąžuolas“ pirmininkės 2025 m. birželio 6 d. prašymą Nr. 1-04, Tenenių kaimo bendruomenės pirmininkės 2025 m. birželio 2 d. prašymą, Asociacijos „Žadeikių sūkurys“ pirmininkės 2025 m. gegužės 30 d. „Prašymas dėl dalinio finansavimo liofilizatoriaus įsigijimui“, Ekologiškų mėsinių galvijų augintojų asociacijos direktoriaus 2025 m. birželio 3 d. raštą Nr. 6/129 „Dėl paramos renginiui“ ir Lietuvos aviacijos muziejus, S. Girėno gimtinės – muziejaus muziejininkės 2025 m. birželio 17 d. prašymą „Dėl paramos renginiui „Lituanicos skrydžiui – 92 “:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 6 000,0 Eur:

1.1. Klaipėdos miesto lengvosios atletikos veteranų sporto klubui „Ąžuolas“ – 400,0 Eur (padengti organizuojamų Lietuvos lengvosios atletikos veteranų vasaros sezono atidarymo varžybų, vyksiančių 2025 m. birželio 28 d. Šilalės r. Kvėdarnos Kazimiero Jauniaus gimnazijos stadione, išlaidų dalį);

1.2. Tenenių bendruomenei – 600,0 Eur (prisidėti prie projekto „Atgimstantis parkas“ įgyvendinimo išlaidų);

1.3. Asociacijai „Žadeikių sūkurys“ – 2000,0 Eur (prisidėti prie liofilizatoriaus įsigijimo);

1.4. Ekologiškų mėsinių galvijų augintojų asociacijai – 1 500,0 Eur (prisidėti prie organizuojamo renginio „BEEF\* festas 2025“, kurios vyks 2025 m. liepos 5 d. Šilalės rajone, Laukuvos seniūnijoje, Paršežerio stovyklavietėje, išlaidų dalį);

1.5. Lietuvos aviacijos muziejui – 1 500,0 Eur (prisidėti prie organizuojamo renginio „Lituanicos skrydžiui – 92“, kurios vyks 2025 m. liepos 11 d. Šilalės rajone, Vytogaloje, kraštiečio Stasio Girėno gimtinėje, išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas